উচ্চশিক্ষা একটি লাইসেন্স মাত্র: নওফেল
শিক্ষা উপমন্ত্রী ব্যারিস্টার মহিবুল হাসান চৌধুরী নওফেল বলেছেন, উচ্চশিক্ষা চিন্তার গভীরতা বাড়ায়, মনকে উন্নত করে কিন্তু বাস্তব জীবনে তেমন কোনো কাজে আসে না। অনার্স, মাস্টার্স, এমএ ,বিএ পাস করেই জীবনের মোড় ঘোরানো সম্ভব নয়।







তিনি বলেন, পুঁথিগত শিক্ষা দিয়ে কোনো কাজ হয় না। উচ্চশিক্ষা একটি লাইসেন্স মাত্র। যদি কারিগরি শিক্ষা না থাকে তবে এ লাইসেন্স দিয়ে কোনো কাজ হবে না। বেকারত্ব ঘুচবে না।




রোববার নারায়ণগঞ্জের বন্দরে নাজিমুদ্দিন ভূঁইয়া বিশ্ববিদ্যালয় কলেজের নবীনবরণ ও সাংস্কৃতিক অনুষ্ঠানে প্রধান অতিথির বক্তব্যে মহিবুল হাসান চৌধুরী নওফেল এ সব কথা বলেন।
তিনি বলেন, উচ্চশিক্ষার পাশাপাশি দক্ষতা অর্জনের জন্য হাতে-কলমে কাজ শিখতে হবে। জীবিকার জন্য যে কোনো একটি বিষয়ে প্রশিক্ষণ নিয়ে দক্ষতা অর্জন করতে হবে। শিল্পভিত্তিক জীবীকার চিন্তা করতে হবে। তবেই জীবনের মোড় ঘোরানো সম্ভব।
শিক্ষা উপমন্ত্রী বলেন, বাংলাদেশে প্রতিবছর ২৮ লাখ শিক্ষার্থী উচ্চতর ডিগ্রি অর্জন করছে। চাকরির বাজার সংকুচিত হওয়ায় তাদের বেশিরভাগের চেয়ার-টেবিলে বসে কাজ করার কোনো সুযোগ নেই। তিনি শিক্ষার্থীদের কম্পিউটারে দক্ষতা অর্জনের আহ্বান জানান।
জেলা আওয়ামী লীগের সহ-সভাপতি আরজু রহমান ভূঁইয়ার সভাপতিত্বে অনুষ্ঠিত সভায় অন্যদের মধ্যে বক্তব্য রাখেন নারায়ণগঞ্জ জেলা পরিষদ চেয়ারম্যান আনোয়ার হোসেন, তত্ত্বাবধায়ক প্রকৌশলী মিনহাজুল হক, জেলা শিক্ষা কর্মকর্তা শরীফুল ইসলাম, অতিরিক্ত পুলিশ সুপার খোরশেদ আলম,উপজেলা নির্বাহী কর্মকর্তা শুক্লা সরকার, সহকারী কমিশনার (ভূমি) আফিফা খান, বন্দর থানার ওসি রফিকুল ইসলাম, ভারপ্রাপ্ত অধ্যক্ষ মিজানুর রহমান, ধামগড় ইউপি চেয়ারম্যান মাসুম আহমেদ, উপজেলা শিক্ষা অফিসার আকম  নূরুল আমিন প্রমুখ।

শিক্ষা উপমন্ত্রী ব্যারিস্টার মহিবুল হাসান চৌধুরী নওফেল বলেছেন, উচ্চশিক্ষা চিন্তার গভীরতা বাড়ায়, মনকে উন্নত করে কিন্তু বাস্তব জীবনে তেমন কোনো কাজে আসে না। অনার্স, মাস্টার্স, এমএ ,বিএ পাস করেই জীবনের মোড় ঘোরানো সম্ভব নয়।